യുപി നിയമസഭ തെരഞ്ഞെടുപ്പ് മുഴുവന് സീറ്റിലും മത്സരിക്കും : ശിവസേന മുംബൈ: ഉത്തര്പ്രദേശ് നിയമസഭ തെരഞ്ഞെടുപ്പില് മുഴുവന് സീറ്റിലും മത്സരിക്കുമെന്ന് ശിവസേന. അതെ സമയം നിലവില് ഒരു പാര്ട്ടിയുമായും ശിവസേനക്ക് സഖ്യമില്ല. എന്നാല്, സഖ്യ സാധ്യത തള്ളി കളയാനും ശിവസേന ഒരുക്കമല്ല .തെരഞ്ഞെടുപ്പ് ഒരുക്കങ്ങള് ചര്ച്ച ചെയ്യുന്നതിനായി ശിവസേന നേതാക്കള് ലഖ്നോവില് യോഗം ചേര്ന്നിരുന്നു. സംസ്ഥാനത്തെ എല്ലാ സീറ്റുകളിലും മത്സരിക്കാനാണ് നേതാക്കള് ലക്ഷ്യമിടുന്നത് . സംസ്ഥാനത്തെ ക്രമസമാധാന നില തകരാറിലായെന്നും മുഖ്യമന്ത്രി യോഗി ആദിത്യനാഥിന്റെ നേതൃത്വത്തില് സംസ്ഥാനത്ത് നടക്കുന്നത് കാട്ടുഭരണമാണ് എന്നുമായിരുന്നു യു.പി ശിവസേന തലവന് താക്കുര് അനില് സിങ്ങിന്റെ രൂക്ഷ വിമര്ശനം . കോവിഡ് പ്രതിസന്ധി, വിദ്യാഭ്യാസമേഖല, ആരോഗ്യമേഖല, കര്ഷക പ്രക്ഷോഭം തുടങ്ങിയവ ഉയര്ത്തിക്കാട്ടി തെരഞ്ഞെടുപ്പിനെ നേരിടാനാണ് ശിവസേനയുടെ തീരുമാനം. 2017ല് നടന്ന നിയമസഭ തെരഞ്ഞെടുപ്പില് 403 സീറ്റുകളില് 312 എണ്ണം നേടി ബി.ജെ.പി നേതൃത്വത്തിലുള്ള യോഗി സര്ക്കാര് അധികാരത്തിലേറുകയായിരുന്നു. 2022 ന്റെ തുടക്കത്തില് യു.പി നിയമസഭ തെരഞ്ഞെടുപ്പ് നടക്കുമെന്നാണ് കണക്കുകൂട്ടല്. 2024ലെ ലോക്സഭ തെരഞ്ഞെടുപ്പിന്റെ ഗതി യു.പി തെരഞ്ഞെടുപ്പിലുടെ അറിയാനാകുമെന്നാണ് നിരീക്ഷകരുടെ വിലയിരുത്തല്. അതെ സമയം കോണ്ഗ്രസ്, ബി.ജെ.പി, എസ്.പി, ബി.എസ്.പി, തുടങ്ങിയ പ്രധാന പാര്ട്ടികള് യു.പി തെരഞ്ഞെടുപ്പ് ഒരുക്കങ്ങള്ക്ക് തുടക്കമിട്ടിട്ടുണ്ട്. നാലുവര്ഷം യോഗി സര്ക്കാരിന്റെ നേതൃത്വത്തില് ബി.ജെ.പി സര്ക്കാര് നടത്തിയ വികസനപ്രവര്ത്തനങ്ങള് പ്രതിപക്ഷ പാര്ട്ടികള് സംസ്ഥാനത്ത് നടത്തിയില്ലെന്നായിരുന്നു നഡ്ഡ അവകാശപ്പെട്ടത് .The post യുപി നിയമസഭ തെരഞ്ഞെടുപ്പ് മുഴുവന് സീറ്റിലും മത്സരിക്കും : ശിവസേന first appeared on MalayalamExpressOnline.